Diari Oficial de la Generalitat Valenciana


Sumari del DOGV 3362, del 30-10-1998 (1998/9211)

RESOLUCIÓ de 26 d'octubre de 1998, del secretari general de la Conselleria de Benestar Social, per la qual es delega l'exercici de determinades competències en el Servei d'Infraestructures Judicials.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9211


Data del document
:   26-10-1998

Organisme emissor
:   Conselleria de Benestar Social

Tipus de document
:   Resolució

RESOLUCIÓ de 26 d'octubre de 1998, del secretari general de la Conselleria de Benestar Social, per la qual es delega l'exercici de determinades competències en el Servei d'Infraestructures Judicials. [1998/Q9211]
  
El Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, atribueix a la Secretaria General les funcions de redacció i direcció de projectes d'obres i instal·lacions, i, també, realitzar la supervisió dels corresponents projectes tècnics i el seu manteniment, funcions que han estat exercides per l'Àrea d'Infraestructures, com a unitat integrada en aquesta Secretaria General, d'acord amb el que estableix l'Ordre d'1 d'agost de 1997, d'aquesta Conselleria, per la qual es desplega l'esmentat reglament orgànic i funcional.
  
L'Ordre de la Conselleria de Benestar Social d'1 d'agost de 1997, de desplegament de l'esmentat Reglament Orgànic i Funcional, en l'article 3, en la redacció que dóna a aquest l'Ordre de 29 d'abril de 1998, de la Conselleria, crea el Servei d'Infraestructures Judicials com a òrgan dependent de l'Àrea de Justícia de la Subsecretaria de Justícia, òrgan que es considera idoni per tal de realitzar en aquest la delegació de determinades competències en matèria de redacció i direcció de projecte d'obres, i també en matèria de supervisió dels corresponents projectes tècnics d'obres en edificis i instal·lacions judicials, atesa l'especialització d'aquest òrgan en infraestructures judicials.
  
Ja mitjançant la Resolució de 3 d'agost de 1998, d'aquesta Secretaria General es va realitzar una delegació de determinades facultats en matèria d'obres d'infraestructura judicial en el Servei d'Infraestructures Judicials de la Subsecretaria de Justícia, que ara es considera convenient ampliar a uns altres supòsits.
  
En conseqüència, fent ús de les atribucions conferides per l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, l'article 68 de la Llei 5/1983, de la Generalitat Valenciana, sobre Govern Valencià, i el Decret 37/1997, del Govern Valencià, he resolt:
  
Primer
  
Delegar en el Servei d'Infraestructures Judicials de l'Àrea de Justícia l'exercici de les funcions relatives a la redacció i supervisió dels projectes tècnics, i la corresponent direcció de les obres següents que fan referència a edificis judicials:
  
- Edificis Jutjats de Benidorm
  
- Edificis Jutjats de Quart de Poblet
  
- Edificis Jutjats de Sant Vicent del Raspeig
  
- Edificis Jutjats de Moncada
  
- Ciutat de la Justícia de València.
  
A més, es deleguen, amb caràcter general, en aquest Servei les funcions anteriorment descrites respecte de totes les obres d'infraestructures judicials el pressupost de licitació de les quals no passe de 41.161.034 de pessetes.
  
La delegació comprén també les possibles modificacions, reformes o projectes complementaris, i , també, totes aquelles assistències tècniques relatives a les esmentades obres.
  
Segon
  
Dins d'aquest Servei, la supervisió del projectes s'haurà de realitzar per tècnics distints d'aquells que els haurien redactat.
  
Tercer
  
En les resolucions i actes que s'adopten per delegació, es farà constar, expressament, aquesta circumstància.